יעקב לשצ'ינסקי

יעקב לשצ'ינסקי (באוקראינית: Якоб Лещинський; ביידיש: לעשצינסקי; בכתב לטיני: Lestschinsky;‏ 1876–1966) היה דמוגרף, סטטיסטיקאי והיסטוריון יהודי, מחלוצי החוקרים הדמוגרפים של עם ישראל בעת החדשה. עסק בעיקר בחקר ההיבטים החברתיים, הכלכליים והדמוגרפיים של הקיום היהודי באירופה. כתב במגוון שפות, פרסם 25 ספרים שונים והרבה לכתוב מאמרים פובליציסטיים ואקדמיים. לשצ'ינסקי נולד בעיירה הורודישץ שבפלך קייב שבאימפריה הרוסית. לאחר לימודיו בישיבה, נטה כבר בצעירותו אחר פעילות ציונית ולקח חלק במפלגה הסוציאליסטית היהודית ברוסיה. ב-1903 נטל חלק כציר בקונגרס הציוני השישי, ונמנע בשאלת אוגנדה. לימים צידד בציונות הטריטוריאלית נוסח ישראל זנגוויל, ולא נמנה עם הציונים, אולם גם לא התנגד לרעיון הבית הלאומי. את מחקריו על אודות יהדות אירופה החל לפרסם ב-1903. מחקרו הראשון, "סטטיסטיקה של עירה אחת", נכתב ב-1903, ושפך אור על הקיום הכלכלי היהודי ההולך ומחמיר במזרח אירופה. גישתו, שביקשה להבין את בעיות העם היהודי באירופה, עשתה שימוש במספרים ובנתונים דמוגרפיים. הייתה זו פריצת דרך מחקרית שהושפעה מעבודתם של יאן בלוך וא"פ סוּבּוֹטין, אשר חקרו את הקיום היהודי בסוף המאה ה-19 בתחום המושב. במהלך מהפכת פברואר 1917 עזר לשצ'ינסקי לייסד את המפלגה הסוציאליסטית היהודית המאוחדת. ב-1921 עזב את ברית המועצות לברלין בירת גרמניה, כאישים רבים מהאינטליגנציה היהודית, ושם עבד ככתב עבור העיתון היידי הניו-יורקי "פאָרווערטס". ב-1925 היה ממייסדי המכון המדעי היהודי (ייוואָ), שקם במטרה לאסוף מקורות ותעודות הקשורים ביהדות מזרח אירופה, ובמהלך שנות ה-20 ניהל את המחלקה הכלכלית והסטטיסטית שלו. בעקבות עליית הנאצים לשלטון היגר לשצ'ינסקי לארצות הברית ב-1938. יחסו לתנועה הציונית התרכך לאחר השואה והקמת מדינת ישראל, וב-1958 עלה לישראל והמשיך בעבודתו המחקרית וההגותית. עזבונו הופקד במכון ייווא, ניו יורק. לשצ'ינסקי נפטר ב-1966 ונקבר בהר המנוחות. מצבם הכלכלי של היהודים באירופה המזרחית והמרכזית; הוכן לדפוס ע"י ועד הארצות, פריז, וע"י ועד ההנהלה להכנת הקונגרס היהודי העולמי, תל אביב: [חמו"ל], תרצ"ה. היהודים ברוסיה הסובייטית: ממהפכת אוקטובר עד מלחמת העולם השניה; תרגם: ש' הרברג, תל אביב: עם עובד, תש"ג. תפוצת ישראל לאחר המלחמה, תל אביב: בטרם, תש"ח. (הפרקים "תפוצת ישראל לאחר המלחמה" ו"היהודים ברוסיה הסובייטית" תורגמו מיידיש ע"י א' שם) נדודי ישראל; תרגם מיידיש: יהודה עזריה [גוטהלף], ירושלים: עם עובד ('מן המוקד'), תש"ה. הדמות הלאומית של יהדות הגולה; תרגם: צבי רודי, תל אביב: הוצאת הספרים ע"ש י"ל פרץ, 1959. התפוצה היהודית: ההתפתחות החברתית והכלכלית של קיבוצי היהודים באירופה ובאמריקה בדורות האחרונים, ירושלים: מוסד ביאליק, תשכ"א 1960. הפזורה היהודית; תורגם לעברית בידי מ' הורביץ, ירושלים: המחלקה לחינוך ולתרבות בגולה של ההסתדרות הציונית העולמית ('ערכי היהדות'), תשכ"א. גורלה הכלכלי של יהדות גרמניה; תירגם: ירוחם טולקס, תל אביב: הקיבוץ המאוחד, תשכ"ג. נדודי ישראל בדורות האחרונים, תל אביב: אל"ף, תשכ"ה. ערב החורבן - על חיי היהודים בפולין, תירגם דויד רויזנבליט, יד ושם, 1951 בעריכתו: בנציון דינור, אריה טרטקובר, יעקב לשצ'ינסקי (עורכים), כלל ישראל: פרקים בסוציולוגיה של העם היהודי, ירושלים: מוסד ביאליק (סדרת האנתולוגיות במדעי-הרוח), 1954. ב"צ דינור, "יעקב לשצ'ינסקי ופעלו", בתוך: יעקב לשצ'ינסקי, התפוצה היהודית: ההתפתחות החברתית והכלכלית של קיבוצי היהודים באירופה ובאמריקה בדורות האחרונים, ירושלים: מוסד ביאליק, תשכ"א 1960, עמ' 7–13. (גרסה מקוונת של הספר (לבעלי הרשאה), באתר "כותר") יעקב לשצ'ינסקי: ההוגה והחוקר, ירושלים: הקונגרס היהודי העולמי – ההנהלה הישראלית, תשכ"ב. גור אלרואי, Demographers in the service of the nation: Liebmann Hersch, Jacob Lestschinsky, and the early study of Jewish migration, Jewish History Vol. 20, 2006 רשימת מאמרים על יעקב לשצ'ינסקי באתר רמב"י יעקב לשצ'ינסקי באתר WorldCat Identities רשימת הפרסומים של יעקב לשצ'ינסקי, בקטלוג הספרייה הלאומית נטליה אלקסיון, יעקב לשצ'ינסקי, באנציקלופדיית ייִוואָ ליהודי מזרח אירופה (באנגלית) יעקב לשצ'ינסקי, בספרייה היהודית המקוונת (באנגלית) (אנציקלופדיה יודאיקה) יעקב לשצ'ינסקי, דף שער בספרייה הלאומית Jeffrey Shandler, Editor's Notes (from: The Life and Work of S.M. Dubnov: Diaspora Nationalism and Jewish History By Sofii͡a Dubnova-Ėrlikh), pg. 270. יעקב לשצ'ינסקי, באתר BillionGraves